钦定古今图书集成/明伦汇编/氏族典/第141卷 > 元库汗
## 钦定古今图书集成/明伦汇编/氏族典/第141卷 > 元库汗

按《魏书辽西公传》：“辽西公意烈弟勃勃子浑，浑子库
汗为羽林中郎将，从北巡，有兔起乘舆前，命库汗射
之，应弦而毙。世祖悦，赐一金兔，以旌其能。高宗起恭
宗庙，赐爵阳丰侯。显祖即位，复造高宗庙，拜殿中给
事，进爵为公。库汗明于断决，每奉使，察行州镇，折狱
以情，所历皆称之。秦州父老诣阙乞库汗为刺史者”，
前后千馀人，朝廷许之，未及遣，遇病卒。子古辰袭。